Nov 29,2016
స్తబ్దతలోనూ రాణిస్తున్నాం: సీతారామన్‌
న్యూఢిల్లీ: ప్రపంచ ఆర్థిక వ్యవస్థ స్తబ్దతను ఎదుర్కొంటున్నప్పటికీ భారత్‌ మెరుగైన వృద్ధి రేటు సాధిస్తుందని కేంద్ర వాణిజ్య శాఖ మంత్రి నిర్మలా సీతారామన్‌ తెలిపారు. ప్రస్తుత ఆర్థిక సంవత్సరం (2016-17) తొలి ఆరు మాసాల్లో భారత వృద్ధి రేటు 7.1 శాతంగా నమోదైనట్లుగా తెలిపింది. పారిశ్రామిక ఉత్పత్తి వృద్ధి రేటుకు ప్రభుత్వం పలు చర్యలు తీసుకుంటుందని సోమవారం మంత్రి లోకసభకు వెల్లడించారు. ప్రపంచ ఆర్థిక వ్యవస్థ స్తబ్దతలో ఉన్నా 2014-15 ఏడాదికి భారత్‌ 7.2 శాతం, 2015-16లో 7.6 శాతం, 2016-17 ప్రథమార్థంలో 7.1 శాతం చొప్పున వృద్ధి నమోదు చేసుకుందని వివరించారు. 2015-16లో చైనాతో భారత వాణిజ్య లోటు 52.69 బిలియన్‌ డాలర్లుగా నమోదయ్యిందని మంత్రి లోకసభకు తెలిపారు. ఇంతక్రితం ఆర్థిక సంవత్సరంలో ఇది 48.48 బిలియన్‌ డాలర్లుగా ఉంది. 2016-17 తొలి అరు మాసాల్లో 25.22 బిలియన్‌ డాలర్ల లోటు చేసుకుందన్నారు. పార్లమెంట్‌లో ఫిబ్రవరిలోనే బడ్జెట్‌ను ప్రవేశపెట్టడం వల్ల వివిధ శాఖల అభివృద్ధికి దోహదం చేయనుందని సీతారామన్‌ పేర్కొన్నారు.
మీ స్నేహితులకు రికమెండ్ చెయ్యండి